Exqrch/javanese-Komodo-pixelgpt huggingface dataset:
Teritorial ksebut gadhah status kukum lan tingkat otonomi ingkang béda-béda, sanajan ta sedayanipun gadhah wakil ing saben Parlemen Prancis (kejawi teritorial ingkang boten wonten pendhudhukipun), lan hak kanggé milih wonten ing pilihan dhateng Parlemen Éropah
Departemen lan Teritori seberang laut Perancis gadhah teritori pulo ing Samodra Atlantik, Samodra Pasifik, lan Samodra Hindia, satunggaling teritori ing pasisir Amérika Selatan lan saperngan kapuloan periantartik ugi satunggaling klaim ageng wonten ing Antartika
2.597.318 tiyang duunung wonten ing Departemen lan Teritori Seberang Laut Perancis wonten ing sasi Januari 2008
Saking sudhut paningalan kukum lan administratip, departemen sanget béda saking teritori: miturut konstitusi Prancis, kukum lan reguasi Prancis ing tlatah umum inggih saged dipunlampahaken wontenipun kodhe sipil, kodhe penal, kukum administratip, kukum sosial, kukum pajak, lan sanès-sanèsipun wonten ing deppartemen ugi daratan ingakng wigati
Nanging, kukum lan regulasi spesifik ugi saged dipun-ginakaken wonten ing kaanan ingkang spesifik ugi
Ing wewengkon teritori, prinsipipun ingkang béda: teritori dipunpandhegani déning status otonomi ingkang ngeparengaken kanggé damel kukum piyambak, kejawi ing saperangn sektor spesifik (kados ta pertahnan, gayutan internasional lan mata uang, pengadhilan lan kukum administratip), dpiunsamektakaken wonten ing status otonomi, ingakng dipunparingaken dhateng pamaréntah pusat lan pamilih lokal
Saben teritori wonten ing Prancis ingakng wonten pendhudhukipun, metropolitan utawi seberang laut, dipunwakili ing Majelis Nasional Prancis lan Senat Prancis (ingkang damel Parlemen Prancis)
Departemen lan teritorial seberang laut dipunpandhegani déning majelis piliyan loka lan déning Parlemen Prancis lan pamaréntah Prancis (wondene satunggaling anggota kabinèt, Mantri Prancis Sebrang Laut, gadhah tugas kanggé nangani prakawis ingkang gayut kaliyan departemen lan teritori seberang laut)
Maneka warna status konstitusional
Kategori punika dipunbentuk nalika wonten reformasi konstitusional ing taun 2003
Saben jajahan gadhah kukumipun piymbak
Kitha paling ageng ing Prancis seberang laut
Dipunparingi rangking miturut pendhudhuk ing wewengkon urban:
Kèju walanda Kèju Walanda inggih punika minangka salah satunggaling jinis kèju lokal ingkang dipunwedalaken wonten ing nagari Walanda
Negeri Walanda inggih misuwur kanthi keju nipun ingkang dipunsebat "Kaas" wonten ing basa Walanda, mliginipun Gouda lan Edam
Kèju- kèju ingkang asalipun saking Walanda padatanipun raosipun legi lan kathah- kathahipun dipundamel dhedhasar resèp ingkang umuripun sampun atusan taun
ing sadangunipun mapinten- pinten abad, keju punika sampun dados komoditi ingkang wigatos wonten ing Walanda
Anggenipun damel keju wonten ing laladan punika inggih sampun dipunwiwit wiwit abad kaping sewelas
Laladan dataranipun ingkang rata lan gadhah jalur transportasi toya ugi sampun ndhèrèk ngupaya sujarah perdhagangan lan kanggé ngirim barang- barang
Wonten ing taun 1970 nan, Walanda dados pandheganipun ing dunya kanggé bab ekspor keju
Amargi ekspor keju punika minangka satunggaling bab ingkang wigati, mila teknik kanggé damel keju ugi sampun ngrembaka supados saged ngasilaken keju- keju kanthi kualitas lan raos ingkang sami, lan saged tetep konsisiten wonten ing bab raos saha teksutuipun saha saged tetep awet manawi dipunbeto kanggé wekdal ingang dangu
Dataran Walanda inggih panci minangka dataran ingkang pas dipun-ginakaken kanggé ternak lan panci masarakt ing nagara punika sampun sami ternak wiwit taun 1600 SM
Provinsi Noord-Holland, Zuid-Holland, lan Friesland inggih minangka satunggaling papn ingkang saé kanggé ternak amargi kaanan sitinipun ingkang lembap
Ing laladan Friesland, ing sisih lor ipun Walanda kapanggih panci lan wajan ingkang mratandhakaken bilih keju sampun naté dipundamel wonten ing laladan mau
Wiwit jaman tengahan, keju WAlanda sampun kathah dipunkintun dhateng nagara- nagara snespun lan wonten ing jaman pas saenipun, nagara mau sampun pikantuk celukan minangka nagara keju
Sasampunipun punika, satunggaling standar kanggé keju Walanda inggih dpunciptakaken lan presentase lemak wonten ing keju ugi dipun-gantos
Lan prakawis punika inggih sampun kadadosan wiwit taun 1913
Satunggaling lembaga ugi dipundhirikaken kanggé ngatur promosi keju Walanda, inggih punika Biro susu Walanda
Logo saking biro mau inggih punika satunggaling tiyang èstri ingkng ngginakaken busana tradhisional
Ing taun 1961, tiyang èstri mau dipundadosaken ikon promosi keju Walanda ing Jerman
Tiyang èstri punika lajeng dipunparingi nama "Frau Antje"
"Frau" wonten ing basa Jerman ateges wanita
Déné "Antje" inggih punika minangka nama asli saking tiyang èstri mau
Wiwit wekdal punika, "Frau Antje" lajeng dados misuwur sanget lan medal wonten ing iklan- iklan lan adicra- adicara ingkang wigati
Wonten gangsal pasar keju ing Walanda ingkang misuwr, inggih punika ing Alkmaar, Gouda, Edam, Hoorn, lan Woerden
Saking gangsal pasar mau, Woerden inggih minangka pasar kèju ingkang paling modhèren tinimbang sekawan pasar sanèsipun ingkang meh sai kados pasar kèju tradhisional ing jaman tengahan
Pratélan keju ing Walanda
Ing ngandhap punika inggih sapérangan jinis keju ingkang asalipun saking Walanda:
Kèju itali Keju Italia inggih punika slah satunggaling jinis keju lokal ingkang dpunprodhuksi wonten ing nagara Italia
Keju Italia gadhah prosès kanggé ndamel ingkang mèh sami kados keju Switserlan lan Keju Perancis
Nagara Italia ingkang gadhah bukit ingakng éndah, lebah, lan kali ingkang kathah sanget saha iklim ingkang sedhengan inggih minangka laladan ingakng pas kanggé ternak sapi, domba, lan wedhus
Nanging sapi lan domba kémawon ingkang susunipun ingkang kathah piyambak dipun-ginakaken kanggé damel keju Italia
Keju Mozzarella ingkang dipundamel saking susu sapi lan keju Provolone ingkang dipundamel ing sadaya laladan ing Italia
Déné keju Mozzarella ing laladan Bufala dipundamel saking susu kebo inggih dipunprodhuki wonten ing laladan Campania
Keju Pecorino ingkang dipundamel saking susu domba ingkang sanget misuwur saenga kathah tiyang ingkang ngira bilih "Pecorino" ateges domba wonten ing basa Italia, doba inggih punika "pecora" lan sadaya keju Pecorino dipundamel saking susu domba
Keju piyambak wonten ing basa Italia ateges "formaggio"
Sajarah saking keju Italia inggih sampun dipunwiwiti wiwit jaman Karajan Romawi
Ing wekdal punika, bangsa Romawi remen kanggé dhahar manéka warna jinis keju saking manéka warna provinsi ing italia
Jamuan dhaharan basa Romawi inggih boten pepak manawi dèrèng wonten sesajen manéka warna keju saking keju seger, keju ingkang atos, lan keju lunak ingkang dipunparingi bumbu saking tumbar utawi lada
Pasukan Romawi ing wekdal punika inggih dipunparingi bekel dhaharan sereal, lemak babi, sepalih liter anggur utawi wine saha keju ing saben dintenipun
Kejuu ugi minangka dhaharan padintenan para wong tani ingkang asring dipunbeto dhateng ladhangipun minangka bekel sesarengan kaliyan woh zaitun, woh ara, lan roti damelanipun piyambak
Pratélan keju sertifikasi DOP
Ing wekdal sapunika wonten kirang langkung 35 keju Italia ingkang wonten ing sak ngandhapipun lindhungan DOP
Ing ngandhap punika inggih minangka pratélan saking kèju-kèju ingkng dipundhaptar wonten ing DOP ugi taun kadhaptar, jinis susu ingkang dpundinakaken lan laladan prodhuksinipun
Ing ngandhap punika inggih minangka keju-keju Italia ingkang boten kedhaptar wonten ing sertifikasi DOP:
Louis XIV saka Prancis Louis XIV (Prancis: Louis-Dieudonné; #ALIH) iku raja Prancis lan Navarre kang dinobataké tangal 14 Mèi 1643 sajeroning umur limang taun
Dhèwèké lagi wiwit kawasa penuh kawit sédané mantri mligi (Prancis: "Premier Ministre"), Jules Cardinal Mazarin nalika taun 1661
Louis XIV dijuluki uga minangka Raja Srengéngé (Prancis: "Le Roi Soleil") utawa Louis kang Agung (Prancis: "Louis le Grand", utawa "Le Grand Monarque")
Dhèwèké mréntah Prancis suwéné 72 taun, mangsa kakuwasan paling suwé monarki ing Prancis lan Éropa
Louis XIV ngundhakaké kakuwasan Prancis ing Éropa lumantar telung paprangan gedhé: Perang Prancis-Walanda (Inggris: "Franco-Dutch War"), Perang Aliansi Gedhé (Inggris: "War of the Grand Alliance"), lan Perang Suksèsi Spanyol (Inggris: "War of the Spanish Succession") antara taun 1701 - 1714
Louis XIV kasil matrapaké absolutisme lan nagara kapusat
Ungkapan "L'État, c'est moi" ("Negara iku aku") asring dianggep asalé saka dhèwèké, sanajan ahli sajarah duwé pendhapat iki ora trep lan kamungkinan gedhé disebaraké déning lawan pulitiké minangka pawujudan "stereotipe" absolutisme kang dianut dhèwèké
Sawijining panulis Prancis, Louis de Rouvroy, malah ngaku yèn dhèwèké krungu Louis XIV ujar mangkéné sadurungé patiné: "Je m'en vais, mais l'État demeurera toujours" ("aku bakal lunga, nanging nagara bakal tetep ana")
Oggy And The Cockroaches Oggy And The Cockroaches (ugi dipuntepangi minangka "Oggy et les Cafards" wonten ing basa Perancis) inggih punika animasi komedi damelan Perancis ingkang dipunproduksi déning Parusahan Film Gaumont lan Xilam
Acara 30 menit punika limrahipun ngemot 3 épisode
Swara-swara sadaya dipunsamektakaken déning Marc du Pontavice, nanging boten wonten swara ingkang dipunlafalaken kamireng, nanging swara ingkang micanten namung dipun-ginakaken ing Inggris
Nanging wonten ing vérsi Perancis, swara-swara tartamtu kados ngguyu saged dipun-ginakaken wonten ing salah satunggaling kucing lan salah satunggaling coro nalika dipuncepetaken
Ing Jerman, puisi lucu ingkang gegayutan kaliyan tumindak layar ingkang dipunjuluki saking swara asli, dipunserat déning dialog éditor saing Jerman legenda Eberhard Storeck lan dipunlafalaken déning aktor Dirk Bach
ing India karakter ingkang dipunswantenaken sapérangan artis niru aktor filem populèr kados Shahrukh Khan kanggé oggy, Deol di Sunny kanggé Jack, Paresh Rawal, Sunil Shetty, Akshay Kumar kanggé coro, lan Amrish Puri kanggé Bob
Swara Nana Patekar dipun-ginakaken minangka narator cariyos
Sedaya karakter malahan micara satunggal kaliyan sanèsipun, nanging basa ingkang dipun-ginakaken inggih punika basa India
Dialoh ingkang dipun-ginakaken langkung asring dhedhasar ing dialog ingkang kondhang lan misuwur saking aktor ingkang kagayut
Wonten ing taun 2012, mangsa kaping 4 kanthi 66 épisode (dipuntambah 4 setengah jam Produk Spesial) sapunika sawed produksi
Oggy and the Cockroaches sapunika dipunsiaraken ing 151 nagara lan teritori ing donya, damel acara punika dados suksés
Gangsal DVD medal nalika taun 2003 ing Amérikah Sarékat, kanthi 12 épisode saben DVD
Sawijining DVD Boxset Prancis samekta saking séri kapisanan jangkep, 78 épisode wonten ing sadayanipun dipuntambah juru anggegana lan sawijining épisode saking Mangsa 2.
Pedhèt emas Pedhèt emas (עגל הזהב "Egel haZahav") inggih punika berhala ingkang dipundamel déning bangsa Israèl nalika Musa minggah dhateng Gunung Sinai
Miturut kitab Keluaran, anak lembu emas punika dipundamel déning Harun kanggé nuruti kekarepaning bangsa Israèl, déné Quran nyebutaken ingkang damel inggih punika Samiri
Wonten ing Ibrani, kadadosan punika dipunkenal minangka "Chet ha'Egel" (חטא העגל) utawi "Dosa Anak Lembu"
Nalika Musa dipundhawuhi Allah kanggé minggah dhateng Gunung Sinai saperlu nampi parèntah Gusti (Keluaran 24:12) piyambakipun dumunung ing nginggil gunung sadanguning 40 dinten 40 dalu
Bangsa Israèl ajrih Musa boten wangsul lan ngendika dhateng Harun saperlu ndamelaken kanggé allah (Keluaran 32:1)
Harun ndahwuhi para warga kanggé ngempalaken anting-anting emas lajeng saking anting-anting ingkang sampul kakempalaken dipunbentuk lan dipundamel anak lembu tuangan
Harun ugi ndhirikaken mezbah ing sangajenging anak lembu mau
Énjingipun dipunnyatakaken Harun minangka dinten riyaya kanggé Gusti lan sadaya bangsa Israèl maringi sesembahan kurban, dhahar lan unjukan, lan sami seneng-seneng
Gusti lajeng ndhawuhi Musa mandhap lan piyambakipun gadhah rencana kanggé mbrasta bangsa Israèl lan damel Musa dados bangsa ing éngga lan ageng
Musa Nyobi nglunakaken galihing Gusti saèngga Gusti boten siyos mbrasta bangsa pilihan-Nipun mau (Keluaran 32:9-14)
Musa lajeng mandhap gunung kanthi mbekta kalih loh watu ingkang dipunserat déning Allah piyambak
Nalika piyambakipun kapanggih kaliyan Yosua ingkang nengga piyambakipun mandhap saking gunung, Yosua ngendika bilih piyambakipun mireng unén-unén perang ing perkemahan Israèl, nanging Musa mbangsuli Yosua bilih ingkang dipunmirengaken sanès minangka nyanyian kemenangan utawi kekalahan, nanging nyanyian ingkang sinautan
Nalika mandhap saking gunung mau Musa ningali anak lembu emas lan tiyang ingkang sami jejogedan, saèngga Musa dados duka, kekalih loh watu ingkang dipunbekta lajeng dipunbalangaken saking astanipun lan dipunpecahaken ing kaki gunung mau
Musa lajeng mbakar anak lembu emas mau kanthi latu, dipungiling dumugi alus, lajeng dipunsawuraken ing nginggiling toya lan tiyang Israèl dipundhawuhi sami ngunjuk
Musa lajeng nyuwun pirsa dhateng Harun kénging punapa piyambakipun ngrawuhaken dosa ingkang ageng punika dhateng bangsa Israèl, ingkang dipunwangsuli Harun bilih dhasaripun bangsa Israèl minangka bangsa nista; piyambakipun ndhawuhi bangsa saperlu ninggalaken emasipun, lan nalika emas sampun kakumpul lan piyambakipun nguncalaken ing salebeting latu, lajeng medal anak lembu itu (Keluaran 32:22-24)
Musa ningali bilih tiyang Israèl sampun kados jaran ucul saking kandhang, lan Harun ingkang nguculaken, dumugi dados enyèkan kanggé sadaya mungsuhipun, saèngga Musa ngundhang sadaya tiyang Israèl ingkang mihak dhateng piyambakipun lan sadaya bani Lewi sami kempal dhateng Musa
Musa lajeng maringi parèntah Gusti dhateng para bani Lewi saperlu lumampah samsaya mriki kanthi sami ngiketaken pedhang ing pinggangipun, saking lawang gerbang perkemahan dumugi lawang gerbang ingkang satunggalipun, sami patèn-patènan sadhèrèk lan tangga tepalihipun
Para bani Lewi sami nindakaken punapa ingkang dipundhawuhaken Musa lan sami tumpes 3.000 tiyang saking bangsa Israèl (Keluaran 32:28).
Arca Amoghapasa Arca Amoghapasa inggih punika patung watu "pāduka Amoghapāśa" minangka salah satunggaling perwujudan Lokeswara kados ingkang sampun dipunsebutaken ing prasasti Padang Roco
Patung punika minangka bebungah saking Kertanagara raja Singhasari dhateng Tribhuwanaraja raja Melayu ing Dharmasraya rikala taun 1208 Saka utawi 1286 Masèhi
wonten ing pérangan lapik (alas) arca punika wonten seratan ingkang dipunwastani prasasti Padang Roco ingkang ngandharaken panyaosan bebungah arca punika
Pawarta pangiriman arca Amoghapasa punika kaserat ing alas arca kanthi tanggal 22 Agustus 1286
Déné ing pérangan wingking araca mau wonten seratan ingkang dipunsebut kanthi nama prasasti Amoghapasa bertarikh 1346 Masèhi
Arca Amoghapasa punika inggilipun 163 sèntimèter, amba 97-139 sèntimèter, lan kadamel saking watu andésit
Amoghapasa minangka salah satunggaling boddhisatwa perwujudan Lokeswara utawi Awalokiteswara wonten ing kapitadosan Buda Mahayana ingkang nglambangaken sipat welas asih
Kados ingkang kagambaraken wonten ing prasasti Padang Roco, arca punika dipuniringi sekawan welas pangikut (murid) Amoghapasa
Sekawan tiyang jumeneng ing kekalih sisih kanthi sikap badan nengadhah sinambi maringi hurmat lan muliakaken Amoghapasa, déné sedasa ingkang sanès sami lenggah ing nginggil padam nglayang ing latar wingking
Wonten ing pérangan andhapipun kaukir 7 ratna wujud lambang-lambang buddhisme inggih punika stupa, cakra, tara, boddhisatwa, kijang, lan gajah
Nanging pasuryan lan lengen Amoghapasa punika sampun risak, makaten ugi ukiran sapérangan pangikutipun sampun sami risak
Wonten ing taun 1347 Masehi, Adityawarman nambah pahatan aksara wonten ing pérangan wingking patung mau kanggé nyatakaken bilih patung punika nglambangaken piyambakipun
Seratan punika dipunsebut Prasasti Amoghapasa
Kamungkinan piyambakipun ugi ingkang mindhahaken arca punika saking Padang Roco dhateng Rambahan
Pamindhahan lan pembubuhan prasasti tambahan punika dipunduga minangka upaya Adityawarman ngukuhkan lègitimasi pulitikipun saking karajan Melayu Dharmasraya
Pérangan alas lan pérangan arca kapanggihaken kanthi kapisah, nanging aslinipun kekalih pérangan punika minangka satunggal kesatuan ingkang dipunkintun saking Jawa déning Kertanagara
Pérangan arca kapanggihaken sakitar taun 1880-an ing Situs Rambahan ingkang dumunung ing caket kali Langsat, sakitar 10 kilomèter arah dhateng hulu kali Batanghari
Déné pérangan alas ingkang dipunsebut Prasasti Padang Roco kapanggihaken nalika taun 1911 ing kompleks percandhian Padang Roco
Sapunika kekalih pérangan punika dipunmanunggalaken malih, arca Amoghapasa lan alasipun dipunsimpen ing Musèum Nasional Indonésia ing Jakarta kanthi nomer inventaris D.198-6468 (pérangan alas) lan D.198-6469 (pérangan arca).
Vermouth Vermouth inggih punika salah satunggaling anggur fortifikasi ingkang sampun dipuntambah kaliyan manéka warna jinis bumbon crakèn ingakng raosipun pait, ing antawisipun inggih punika campuran saking "Artemisia absinthium", adas manis, kina, kayu legi, biji ketumbar, cengkeh, quassia, kulit jeruk pahit, lan sanès- sanèsipun
Sasampunipun medal tahap - tahapan prosès kados data dipunsimpen lan dipunsaring, asilipun inggih punika anggur vermouth ingakng wernanipun pethak (bening)
Asal usulipun nama "vermouth" inggih punika saking tembung "wermut" basa Jerman kanggé nama tuwuhan semak "A
Vermouth inggih ugi dipunginakakne kanggé campuran koktail utawi dipununjuk minangka aperitif
Cinzano, Martini & Rossi lan Noilly Prat inggih punika sapérangan merek vermouth ingkang utami
Vermouth Italia wernanipun inggih radi abrit déné vermouth Perancis wernanipun inggih punika radi semu kuning
Ing padatanipun, vermouth Italia padatanipun inggih ngewrat kadar alkohol ing antawisipun saking 16% - 18% lan kadar gendhis ipun inggih ing antawisipun 4% - 16%
Déné vermouth Perancis inggih ngewrat kadar alkohol ngantos 18% lan kadar gendhisipun ngantos 4%
Rempah ingkang paling wigati kanggé damel vermouth inggih punik semak "Artemisia absinthium" ingkang saged tuwuh minangka tetuwuhan taunan ing Éropah lan Asia
Ron tuwuhan punika inggih dipunkum rumiyin wonten ing salebetipun anggur, lan Hippokrates wonten ing taun 500 SM dipunparingi panyaruwé minangka obat reutisme lan sakit kuning
Wonten ing jaman Abad Renaisans, vermouth dipunsadé ing apotèk minangka obat ing Inggris
Prodhusèn vermouth ingkang utami inggih punika satunggaling kawasan Piemonte ing Italia
Pendhudhuk ing mrika sampun damel vermouth wiwit pungkasaning abad kaping pitulas
Wonten ing taun 1786, Antonio Benedetto Carpano wiwit masaraken anggur kanthi aroma rempah (vermouth) ingkang dipunwedalaken ing Torino
Prodhusèn vermouth ingkang paling ageng ing dunya inggih punika Martini & Rossi ingkang asalipun saking Torino
Martini & Rossi wiwit sepisanan prodhuksi ing taun 1863, déné Cinzano inggih wiwit prodhuksi sepisanan ing taun 1816
Ing purwakanipun, vermouth dipundamel saking anggur abrit, annging wiwit udakawis taun 1800, ingkang damel anggur wonten ing tlatah Marseille wiwit damel vermouth pethak saking anggur pethak
Lan ing taun 1813, ahli rempah- rempah ingkang asma Joseph Noilly inggih sepisanan wiwit damel dry vermouth utawi vermouth Perancis
Lan ing taun 1855, putranipun Joseph Noilly ingkang asma Claudius Prat inggih mrodhuksi merek Noilly Prat.
Arca Bhairawa Arca Bhairawa inggih punika patung watu raksasa lan sapunika dados salah satunggaling kolèksi paméran utama ing Museum Nasional Indonésia
Arca punika nggambaraken "Bhairawa", sawijining déwa-raksasa wonten ing aliran sinkretisme Tantrayana, inggih punika pengejawantahan Siwa ugi Buda minangka raksasa ingkang nggegirisi
Arca punika kagayutaken minangka perwujudan Raja Adityawarman amargi piyambakipun minangka panganut Buda aliran Tantrayana Kalachakra
Patung watu raksasa punika gadhah ukuran inggil 4,41 méter lan bobot 4 ton lan kadamel saking watu andesit
Bhairawa kagambaraken minangka raksasa nggegirisi, ingkang minangka perwujudan Siwa lan Buda wonten ing aliran Tantrayana
Arca Bhairawa punika gadhah kalih asta, asta kiwa nyepeng mangkuk saking tengkorak manungsa ingkang isi getih manungsa lan asta tengen nyepeng belati
Panggambaran Bhairawa mbekta belati jaréné kanggé nedahaken upacara ritual Matsya utawi Mamsa
Mbekta mangkuk punika kanggé ngadhahi getih wonten ing upacara ngunjuk ludira
Bhairawa minangka déwa Siwa wonten ing salah satunggaling aspèk perwujudanipun
Bhairawa berkategori "ugra" (ganas) lan kagambaraken kanthi sipat kejem, wujudipun nggegirisi, gadhah taring, lan badanipuh ageng sanget kados raksasa
Rékmanipun dipunsanggul ageng dhateng inggil kados bal, nanging ing tengahiipun wonten arca Buda Amitabha, laksana utawi atribut kados punika minangka atribut bodhisattwa Awalokiteswara, bab punika nggambaraken aspèk sinkretisme Tantrayana ingkang manunggalaken unsur Hindhu lan Buda
Bhairawa migunakaken perhiasan ingkang sugih wujud makutha lan kalung, déné kelat bahu, gelang tangan lan gelang sukunipun awujud belitan ula, déné ikat pinggangipun kaukir sirah kala
Bhairawa punia kagambaraken saweg ngindak tiyang cébol ingkang saweg mlumah lan jumeneng ing nginggil lapik 8 tengkorak jéjér ingkang nggambaraken lapangan mayit
Arca raksasa punika aslinipun dumunung ing bukit ing tengah persawahan ing kompleks percandhian Padang Roco, Dharmasraya, Sumatera Barat, ngadhep dhateng arah wétan lan ing ngandhapipun mili kali Batanghari
Rumiyin, ing papan strategis punika Bhairawa kanthi gagah jumeneng mandeng arah Kali Batanghari, saèngga sinten kémawon ingkang ngléwati kali mau badhé gampil mirsani
Dipunandharaken strategis amargi Padang Roco minangka gerbang mlebet ngléwati Batanghari nuju pusat pamaréntahan Karajan Malayu ing Sumatera Barat, lan arca raksasa punika gadhah fungsi minanka markah tanah
Arca raksasa punika naté ambruk lan kapendhem lemah, namung satunggal sisih pérangan lapik ingkang nyembul ing lumah lemah
Penduduk sakitar ingkang boen sadar kawontenan arca punika ndadosaken arca punika minangka watu pengasah parang lan damel bolongan lumpang watu minangka lesung kanggé numbuk pantun.Dumugi sapunika bekas bolongan punika saged kapanggihaken ing sisih landasan arca punika
Patung ingkang kagayutaken kaliyan perwujudan Raja Adityawarman punika dipunangkut déning pamarèntah Hindia Walanda nalika taun 1935 dhateng Kebun Margasatwa Bukittinggi
Lajeng ing taun 1937 punika dipunangkut dhateng Museum Nasional ing Batavia lan mapan ing Museum Nasional dumugi sapunika.
Prasasti Amoghapasa Prasasti Amoghapasa inggih punika prasasti ingkang kaserat ing pérangan wingking stela (sandharan) patung watu ingkang dipunsebut "pāduka Amoghapāśa" kados ingkang dipusebutaken ing prasasti Padang Roco
Nalika taun 1347, Adityawarman nambah pahatan aksara wonten ing pérangan winngking patung mau kanggé ngandharaken bilih patung punika nglambangaken piyambakipun
Prasasti punika sapunika kasimpen ing Museum Nasional Indonésia ing Jakarta kanthi nomer inventaris D.198-6469 (pérangan arca)
Patung punika minangka bebungah saking Kertanagara raja Singhasari dhateng Tribhuwanaraja raja Melayu ing Dharmasraya nalika taun 1208 Saka utawi 1286 Masehi
Wonten ing Pérangan lapik (alas) arca punika wonten manuskrip ingkang dipunsebut prasasti Padang Roco ingkang ngandharaken pamaringan bebungah arca punika
Wonten manuskrip ingkang dipunpahat malih ing pérangan wingking patung punika, ingkang sinerat ing basa Sanskerta
Tata basa saking pahatan manuskrip punika boten kastruktur, saèngga awrat anggénipun sami nerjemahaken kanthi leres
Sapvrangan ageng wosipun minangka puji-pujian dhateng Adityawarman
Saking sapérangan tèks ingkang sampun jelas, saged mbiyantu kanggé mrakirakaken maksud saking manuskrip punika
Fokus utama inggih punika babagan pangukuhan utawi "pratista", saking patung Amoghapasa déning "Ācārya" (Pendeta Guru) "Dharmaśekara" saking dhawuhipun Adityawarman utawi nama ingkang sanès "Ādityawarmodaya"
Dipunsebutaken ugi, Adityawarman ngandharaken piyambakipun dados "Maharajadiraja" kanthi gelar "Srīmat Srī Udayādityawarma Pratāpaparākrama Rājendra Maulimāli Warmadewa" kanthi "Mbangsulaken Kaanan Sadèrèngipun" (Karajan Melayu) lan lajeng nyukani nama Malayapura nalika taun 1347 Masehi.